
Referat generalforsamling mandag d. 23.2.2026
Tilstede fra bestyrelsen: Anders Hillerup (AH), Peter Falk (PF), Jesper Ravnsbjerg Hansen (JRH), Stine Søgaard Normann (SSN) & Jan Bo Petersen (JBP) samt vandværksbestyrer Gert Bigum.
	Punkt
			Emne
	Bemærkninger

	1. 
	Valg af dirigent - Bestyrelsen foreslår Jørgen Rasmussen. 
	Jørgen Rasmussen blev valgt. 
Dirigenten konstaterede at generalforsamlingen var lovlig indvarslet. 

	2. 
	Bestyrelsens beretning
	Anders Hillerup oplæste bestyrelsens beretning, som kan ses i sin helhed på Lille Næstved Vandværks hjemmeside

· Spørgsmål: 
Erik Drejer Andersen, Klosterlunden 33b: 
· Den seneste Nitratmåling ligger på 13, som er noget højere end tidligere, hvad er vores tanker om dette? 
Anders: Vi tror denne prøve er en fejl-prøve, da alle andre prøver altid har ligget under 2. Men vi er i gang med at undersøge denne prøve nærmere. 
Gert supplerer: I de sidste 20 år har vi aldrig ligget højere end omkring 2, så han mener også det er en fejl. Vi har rykket Eurofins igen for svar. 
Anders: Hvis Eurofins kommer tilbage og siger det ikke er en fejl, undersøger vi det selvfølgelig nærmere. Det skal bemærkes at gældende grænseværdi er 50 mg/l.

Hugo Lauritsen, Kjeld Abells vej 6: 
Hvad vil det koste at få blødgøring på vandværket?
Det er bestyrelsen ved at undersøge nærmere. 

Lars Høgh, Fodbygårdsvej 113:
       Vil gerne anbefale lavere kalk-indhold. Spørgsmål: Kan du   forklare det med vandtabet der blev nævnt i beretningen igen? 
Anders: Vi har udpumpet 240.000 kbm vand. Når vi indsamler målerdata ude ved forbrugerne, viser det et forbrug på 214.000 kbm. Så det er ca. 26.000 kbm der forsvinder og som der betales en strafafgift for når spildet er over 10%. Det er et stort ledningsnet på ca. 60 km. 
Gert: Grænsen er 10 %. Mange vandværker ligger omkring dette niveau, det er endnu højere i udlandet. 

Jan Treu, Klosterlunden 37c: 
I forhold til de sidste år, er det så en stor stigning eller ca. det samme? 
Anders: Gert kommer med nogle flere tal. 
Gert: Vi har haft strafafgift på ledningsført vand i 30 år på nær 3 år. For 3 år siden kom vi under de 10 % og troede at vi havde fået styr på det. Har søgt professionel hjælp men det var vi ikke imponerede over. Det der har hjulpet bedst, er når forbrugere har været opmærksomme og set våde områder. Vi håber, at få det under 10% igen. 

Hugo Lauritsen, Kjeld Abells vej 6:
Kender flere der har glæde af blødgøringsanlæg. 
Stine: Det er helt klart anbefalet at gøre det centralt fremfor decentralt. 
Anders: Der er en kommunikationsopgave, hvis man ender med at få det. 

Martin Voss Møller Johansen, Chr. Winthersvej 106: 
Kan vi få sat flere ord på den nye måler? 
Jesper: Det har noget at gøre med de frekvenser den giver. De data kan vi få hjem. Med de nye vandmålere kan vi også få data hjem hurtigere. Der kan vi også give forbrugerne besked hvis deres forbrug bliver meget højt. 

Thomas Munk, Enebærvej 12:
- Central blødgøring, ulemper? 
Jan: Anden smag, men vi kunne ikke kunne smage. 
Stine: Lavere niveau af kalcium. 

Thomas Munk, Enebærvej 12:
Ift. vandspild har I overvejet trykket der pumpes ud med? 
Anders: Det er noget vi er opmærksomme på. 
Gert: Vi kører med det lavest mulige tryk. NK kører med noget højere tryk, end vi gør. 

Hugo Lauritsen, Kjeld Abells vej 6:
- Hvilken foranstaltninger har vi for at undgå terrorister piller ved vores vand? 
Anders: Vi har hegn, alarm, låse på boringer osv. Men hvis man vil gøre skade, så kan man gøre det. 
Erik Jørgensen: Du kan ikke forhindre terrorister i at gøre skade på vandet. Det kan f eks. gøres ude fra det enkelte hjem. 
Jesper: Danske vandværker har en beredskabsplan vi skal kigge ind i. 

Martin Voss Møller Johansen, Chr Winthersvej 106: Er det kun lækager i gamle rør, eller kan det være forbundet med de nye byggerier?
Vi har haft et brud på Leif Panduros vej. De fik ved nybyg kastet sten ned på vandrøret, som kostede en udskiftning. 
 Gert: De nye målere vil gøre det lettere at holde det aktuelle forbrug op imod tidligere forbrug og derved lettere finde ledningsbrud. 

Thomas Munk, Enebærvej 12
Foreligger der en vedligeholdelsesplan på det gamle net? 
Anders: Nej, men vi har en løbende dialog med Erik fra V. Jørgensen. 
Jesper: Vi har sat til side til investeringer. Men hvis vi skal grave selv er det meget dyrt, så vi lytter meget til hvis nogle alligevel graver op, så vi kan komme med på den. 

Martin Voss Møller Johansen, Chr Winthersvej 106: 
Kan man ikke få lyttere, der måler på selv ledningslettet? 
Erik: Der er nogle lyttefunktioner der kan sættes ned ude på ledningsnettet, men de er meget dyre.
Gert: I løbet af de næste 3 år, skulle vi gerne få udskiftet alle målere til nye målere med lyttefunktion. 

Beretningen er godkendt. 

	3. 
	Det reviderede regnskab for 2025 forelægges til godkendelse
	Gert forlægger det reviderede regnskab: 
· 41 regnskab som Gert fremlægger. 
· Envafors betaler kr. 60.000, - for måleroplysninger
· I 2025 er der tilsluttet én ny forbruger
· + 2 mio. i indtægter 
· Udgifter på 1.45 mio.
· Overdækning på 221.923 kr. efter afskrivninger. 

Annelise Kofoed, Herman Bangs vej: 
- Hvad procent er lånet til? Er det muligt at ligge om? 
Gert: Det er 2 lån og det ene er på under 1 % og det andet omkring 3 %. Det kan ikke betale sig at slå dem sammen eller omlægge pt.
 
Lars Høgh, Fodbygårdsvej 113:
Omkostninger på generalforsamling kostede 8000 sidst, hvad skyldes det? 
Det er lokaleleje, annoncering, sodavand, og øvrig forplejning. Det er summen af de udgifter der er direkte forbundet. Bestyrelsen spiser bagefter smørrebrød. Revisorer får også en vin-gave. 

Det reviderede regnskab er godkendt. 

	4. 
	Budget for 2026 forelægges til orientering
	Gert fremlægger budget for 2026: 
Blot til orientering: 
· Bestyrelsen har valgt at sætte taksterne op, da der kommer en masse nye store investeringer. 
· Vi anmelder vores takster, efter de nye regler. 
· Takster er godkendt af Næstved kommune.

Lotte Withen, Johanne Korchs vej 12
· De nye vandmålere, er det noget forbrugerne skal betale for?
Gert: Nej, det betaler vandværket, for det er vandværkets ejendom.  

	5. 
	Behandling af indkomne forslag. 
	Bestyrelsen har ikke modtaget nogen forslag.

	6. 
	Valg af medlemmer og suppleant til bestyrelsen 
På valg er: 

Stine Søgaard Normann - villig til genvalg 
Jan Bo Petersen - villig til genvalg

Anders Hillerup – ikke villig til genvalg 
	Jan Treu – Ny opstiller 

Stine Søgaard Normann – genopstiller 

Jan Bo Petersen – genopstiller 

Thomas Munk – Ny opstiller (foreslået af bestyrelsen)

Valgt: 
· Stine Søgaard Normann (19)
· Jan Bo Petersen (18)
· Thomas Munk (14)

	7. 
	Valg af suppleant 
	Jørgen Elholm genvalgt 

	8. 
	Valg af revisor for 2 år
	Jens Rasmussen valgt. 
Ingen modkandidater. 

	9. 
	Eventuelt
	Hugo Lauritsen, Kjeld Abells vej 6:
Hvor længe kan Lille Næstved Vandværk blive ved at være selvstændigt? 
Peter: Så længe der er folk, der vil være i bestyrelsen. 
Jesper: Og så længe vi er relevante. Det er vi nu.

Lars Høgh, Fodbygårdsvej 113:
Det grønne område ved Fodbygårdsvej bliver der gravet op mange steder, så der kan I kigge på vandrør. 
Gert: Vi er i gang med at kigge med på det, og ligger om hvor det er nødvendigt. 

Peter: Holder tale for Anders, og takker ham for de 22 år som formand for Lille Næstved Vandværk. 

Afsluttende bemærkning fra Anders: 
· Tusind tak for talen og gaven. Jeg er helt tryg ved at overlade roret til den bestyrelse, der sidder. 




Referent: Stine Søgaard Normann

_______________________________________
Dirigent Jørgen Rasmussen 

Næstved, _______________________________

